CELEX: 62016TB0142
Language: lv
Date: 2017-02-09 00:00:00
Title: Lieta T-142/16: Vispārējās tiesas 2017. gada 9. februāra rīkojums – Dröge u.c./Komisija Prasība atcelt tiesību aktu — Gribas izteikums un divi Komisijas lēmumi par piekļuves tādiem dokumentiem noteikumiem, kas attiecas uz sarunām par Eiropas Savienības un Amerikas Savienoto Valstu transatlantisko tirdzniecības un ieguldījumu partnerību (TTIP) — Valstu parlamentu darbinieku piekļuves tiesības konkrētiem konfidenciāliem TTIP sarunu dokumentiem — Nepārsūdzami tiesību akti — Nepieņemamība

10.4.2017   
            
            
               LV
            
            
               Eiropas Savienības Oficiālais Vēstnesis
            
            
               C 112/36
            
         Vispārējās tiesas 2017. gada 9. februāra rīkojums – Dröge u.c./Komisija
   (Lieta T-142/16) (1)
   
   (Prasība atcelt tiesību aktu - Gribas izteikums un divi Komisijas lēmumi par piekļuves tādiem dokumentiem noteikumiem, kas attiecas uz sarunām par Eiropas Savienības un Amerikas Savienoto Valstu transatlantisko tirdzniecības un ieguldījumu partnerību (TTIP) - Valstu parlamentu darbinieku piekļuves tiesības konkrētiem konfidenciāliem TTIP sarunu dokumentiem - Nepārsūdzami tiesību akti - Nepieņemamība)
   (2017/C 112/49)
   Tiesvedības valoda – vācu
   
      Lietas dalībnieki
   
   
      Prasītāji: Katharina Dröge (Berlīne, Vācija), Britta Haßelmann (Berlīne), Anton Hofreiter (Berlīne) (pārstāvis – W. Cremer, profesors)
   
      Atbildētāja: Eiropas Komisija (pārstāvji – F. Erlbacher, R. Vidal Puig un B. Hartmann)
   
      Priekšmets
   
   Prasība, pamatojoties uz LESD 263. pantu, atcelt, pirmkārt, Komisijas gribas izteikumu par līgumslēdzējām pusēm, Eiropas Savienībai un Amerikas Savienotajām valstīm, saistoša līguma noslēgšanu par piekļuves tādiem dokumentiem noteikumiem, kas attiecas uz sarunām par Eiropas Savienības un Amerikas Savienoto Valstu transatlantisko tirdzniecības un ieguldījumu partnerību (TTIP), un, pakārtoti, atzīt to par pretēju Savienības tiesībām, otrkārt, Komisijas iepriekšējo lēmumu par iepriekš minētā gribas izteikuma iesniegšanu, pamatojoties uz atļauju izteikt piekrišanu, un, treškārt, Komisijas mutisko lēmumu, kurš saistīts ar nesaistoša līguma vai politiska nolīguma noslēgšanu ar Amerikas Savienotajām valstīm par “TTIP piekļuves režīmu” un kurā šis režīms ir definēts kā saistošs Savienības tiesībās, ciktāl ir stingri aizliegts dalībvalstu parlamentu deputātus pavadīt darbiniekiem, kas ir izgājuši drošības kontroli, tostarp viņu politiskās grupas darbiniekiem, kad tie iepazīstas ar dokumentiem, kas saistīti ar TTIP dokumentiem, šajā nolūkā izveidotās lasītavās.
   
      Rezolutīvā daļa:
   
   
               1)
            
            
               prasību noraidīt kā nepieņemamu;
            
         
               2)
            
            
               Katharina Dröge, Britta Haßelmann un Anton Hofreiter sedz savus tiesāšanās izdevumus paši.
            
         
      (1)  OV C 221, 13.6.2016.